**Patricia Bredin** (født 14. februar 1935 i Hull i England, død 13. august 2023 i Nova Scotia i Canada) var en britisk sanger og skuespiller. Hun ble kjent i Storbritannia i 1957 da hun var landets aller første representant i Eurovision Song Contest i Frankfurt i Vest-Tyskland.

Liv og virke
------------

### Bakgrunn

Patricia Bredin vokste opp i vestre Hull og tok skolegangen ved jenteskolen Newland School. 

### Karriere

Hun startet sangkarrieren som medlem av Hull Operatic Society og opptrådte i show på Hull rådhus og andre større bygninger i byen. Siden dro hun til London Under en opptreden på Savoy Hotel i London, ble hun oppdaget av BBC som spurte om hun kunne tenke seg å delta i sangkonkurransen *A Song for Europe* i 1957. Hun hadde aldri hørt om hverken konkurransen eller fjernsyn før, men takket likevel ja til oppdraget.

Der opptrådte hun med sangen «All», ifølge henne selv fordi «ingen andre ville synge den forferdelige, lille sangen». Men låten vant den britiske finalen med klar margin, og Bredin fikk oppdraget som Storbritannias aller første representant i Eurovision Song Contest. Finalen ble arrangert i mars 1957 i Frankfurt, og «All» endte til slutt som nummer syv av ti deltakere. Låten var kun på 1 minutt og 52 sekunder, og var den korteste Eurovision-sangen inntil 2015, da Finland stilte opp med låten «Aina mun pitää» på 1 minutt og 25 sekunder. Bredin spilte aldri inn «All» på plate, og den ble dermed raskt glemt.

Senere hadde hun en variert karriere innen britisk og internasjonal underholdningsbransje. Hun spilte i en rekke musikaler på både West End i London og på Broadway i New York. I 1962 etterfulgte hun Julie Andrews i rollen som Guinevere i Broadway-oppsetningen av *Camelot* sammen med Richard Burton. Hun spilte også i flere britiske filmer, blant annet sammen med Ian Carmichael og Sid James. Fra 1964 til 1966 var hun gift med den walisiske sangeren Ivor Emmanuel.

I siste halvdel av 1960-årene underholdt hun på rutefartøyet «QE2», der hun møtte den kanadiske millionæren Charles MacCulloch. Paret giftet seg senere i 1975 og flyttet til en gård på Nova Scotia. Under en forsinket bryllupsreise i 1979, døde ektemannen, og hun har siden blitt boende i Canada.

Hun har også utgitt boken *My Fling on the Farm*.

Hun opptrådte som sangerinne frem til sin død.

Patricia Bredin døde den 13. august 2023 i en alder av 88 år.

Se også
-------

* Storbritannia i Eurovision Song Contest

Referanser
----------

1. ↑   45cat, «Patricia Bredin - Biography», besøkt 16. august 2023[Hentet fra Wikidata]
2. ↑   «UK's first Eurovision singer Patricia Bredin dies aged 88», verkets språk engelsk, utgitt 15. august 2023[Hentet fra Wikidata]
3. ↑  «Patricia Bredin - Biography - 45cat». *www.45cat.com*. Besøkt 8. april 2019.
4. ↑  «UK's first Eurovision singer Patricia Bredin dies aged 88». *BBC.com*. Besøkt 15. august 2023.
5. 1 2 3 4  «UK's first Eurovision singer Patricia Bredin remembered». *BBC News* **(engelsk)**. 14. mai 2016. Besøkt 8. april 2019.
6. 1 2 3 4 5  Macaskill, Grace (9. mai 2016). «Amateur opera singer from Hull was first Brit on Eurovision». *mirror*. Besøkt 8. april 2019.
7. ↑  «UK NATIONAL FINAL 1957». *natfinals.50webs.com*. Besøkt 8. april 2019.
8. ↑  «Eurovision Song Contest Frankfurt 1957». *eurovision.tv*. EBU. Besøkt 8. april 2019.
9. ↑  «Eurovision Song Contest 1957 (Frankfurt)». *The Eurovision Times* **(engelsk)**. 16. juni 2012. Besøkt 8. april 2019.
10. ↑  Marco Brey (11. mai 2015). «Finland sets a new record». *eurovision.tv*. EBU. Besøkt 8. april 2019.
11. ↑  «Ivor Emmanuel». *IMDb*. Besøkt 8. april 2019.
12. ↑  *www.amazon.ca*. Besøkt 8. april 2019.  Manglende eller tom `|tittel=` (hjelp)
13. ↑

Eksterne lenker
---------------

* (en) Patricia Bredin på Internet Movie Database Rediger på Wikidata

* (en) Patricia Bredin på AllMovie Rediger på Wikidata

* (en) Patricia Bredin hos Rotten Tomatoes Rediger på Wikidata

* (en) Patricia Bredin hos The Movie Database Rediger på Wikidata

* (en) Patricia Bredin hos Internet Broadway Database Rediger på Wikidata
* (en) Patricia Bredin på Discogs Rediger på Wikidata

* (en) Patricia Bredin på MusicBrainz Rediger på Wikidata

* (en) Patricia Bredin på MusicBrainz Rediger på Wikidata

| Utmerkelser og prestasjoner |
| --- |
|
| Forgjenger :**–**

 | **Storbritannia i Eurovision Song Contest**1957 | Etterfølger :**Pearl Carr og Teddy Johnsonmed «Sing, Little Birdie»** |

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BNF **·** BNF (data) **·** BNE **·** MusicBrainz **·** MusicBrainz **·** Discogs
 |